লক্ষণীয় হলো, একাত্তরের উপর বাংলাদেশীদের লেখালেখিতে বাঙ্গালীদের অপরাধ কর্মের বিবরণ নেই। বরং যেটি নজরে পড়ে সেটি হলো, এ অপরাধীদের সর্বকালের সর্বশ্রেষ্ঠ বাঙ্গালী রূপে চিত্রিত করার প্রচেষ্ঠা। স্বাধীন বাংলাদেশে আওয়ামী ক্যাডারগণ হাজার হাজার জনতার উপস্থিতিতে ঢাকা স্টেডিয়ামে খুঁচিয়ে খুঁচিয়ে নিরস্ত্র রাজাকার হত্যাকে উৎসবের কাজ মনে করে, –যেমনটি কাদের সিদ্দিকী ও সহযোগীরা করেছিল। এটি ছিল সুস্পষ্ট যুদ্ধাপরাধ। অথচ সে যুদ্ধাপরাধী কাদের সিদ্দিকীকেই একজন বীর রূপে ভূষিত করা হয়েছে। যে আওয়ামী ক্যাডারগণ যাত্রীভর্তি বাসে আগুন দিতে পারে (যেমন ঢাকার রাজপথে ঘটেছিল নব্বইয়ের দশকে), যারা লগি-বৈঠা নিয়ে পিটিয়ে মুসল্লি হত্যা করতে পারে (যেমনটি ২০০৬ সালে ঢাকার বায়তুল মোকাররম মসজিদের পাশের রাস্তায় ঘটেছিল), তারা যে আটকে পড়া অসহায় অবাঙ্গালী মহিলাদের উপরে বলাৎকারে ঝাপিয়ে পড়বে ও তাদেরকে হত্যা করবে সেটি কি স্বাভাবিক নয়? ড. নীলিমা ইব্রাহীম তার বইয়ে পাকিস্তান আর্মির বিরুদ্ধে যৌন অত্যাচারের অভিযোগ তুলেছেন। এ নিয়ে বিতর্ক নেই, একাত্তরে বহু বাঙ্গালী যেমন নিহত হয়েছে, তেমনি বহু বাঙ্গালী মহিলা ধর্ষিতাও হয়েছে। তবে এটুকু লেখা হলেই ইতিহাসের সবটুকু লেখা হয় না। একাত্তরের ইতিহাসের আরো অনেক সত্য ঘটনা আছে। অবাঙ্গালীদের উপরও যে নির্যাতন হয়েছে, এবং অসংখ্য অবাঙ্গীলা মহিলাও যে বাঙ্গালীদের হাতে ধর্ষণের শিকার হয়েছে সেটিও তো ইতিহাসের অংশ। অথচ নীলিমা ইব্রাহীমের রচনায় সে বিবরণ নেই। অথচ তিনি মানবাধিকারের কথা বলেন। মানবাধিকার কি শুধু একটি বিশেষ বর্ণ ও একটি বিশেষ ভাষাভাষি মানুষের জন্য? ইজ্জত নিয়ে প্রাণে বাঁচার অধিকার তো সবার। যেমন বাঙ্গালীদের তেমন অবাঙ্গালীদেরও। পাকিস্তান সেনাবাহিনী স্বীকার করে নিয়েছে যে তাদের দ্বারা হত্যা ও ধর্ষণ দু’টোই হয়েছে। কিন্তু বাঙ্গালী বুদ্ধিজীবীদের লেখায় সে বুদ্ধিবৃত্তিক সততাটুকু কই? সভ্য ও সত্যনিষ্ঠ মানব রূপে বেড়ে উঠার জন্য এ বুদ্ধিবৃত্তিক সততাটুকুই কি নূন্যতম প্রয়োজন নয়? আওয়ামী লীগের নেতা-কর্মীগণই শুধু নয়, তাদের বুদ্ধিজীবী ও লেখকগণ অবাঙ্গালীদের সে মানবিক অধিকার দিতে রাজি হয়নি। তাদেরও দিতে রাজী নয় যারা সেদিন অখন্ড পাকিস্তানের সমর্থক ছিল। একাত্তরের মার্চের শুরু থেকে ২০শে এপ্রিল পর্যন্ত সমগ্র পূর্ব পাকিস্তান ছিল তাদের দখলে। আর সে সময় সে মানবাধিকার আস্তাকুঁড়ে গিয়ে পড়েছিল। তখন হত্যা ও নারীধর্ষণ ঘটেছে প্রচন্ড বীভৎসতা নিয়ে।